Soldaat sterf in valskermongelukŉ Lid van die weermag is dood in ŉ valskermongeluk in Bloemfontein in die Vrystaat. Siphiwe Dlamini, woordvoerder van die weermag, sê die ongeluk het Vrydagoggend gedurende ŉ valskerm-oefensprong plaasgevind. “Die lid het gespring en veilig geland maar is deur ŉ sterk wind meegesleur voor hy homself van die valskerm kon losmaak. Hy het vir ŉ paar honderd meter rondgewaai. Hy is na ŉ hospitaal vervoer waar hy met sy aankoms dood verklaar is.” Dlamini sê die lid se naam kan nog nie bekendgemaak word nie aangesien sy naasbestaandes nog nie in kennis gestel moet word.